عالمده اهل عشق گرک غم سیز اولماسین
هئچ بیر نیشاط یوخدی کی ماتم سیز اولماسین
عشق اوتوندا شام و سحر یانارام آغلارام
بیر ساعت اولمادی کی گوزلریم نم سیز اولماسین
یارا گوگول یاراسینی وئردیم نیشان ، دِئدی
دونیادا یارا یوخدور کی مرهم سیز اولماسین
تیر نگاهی ساچدی اورک باشینه دِئدی
قوی ملک عشق عمارتی پرچم سیز اولماسین
ساقی گوتور پیاله نی - مطرب ایاقه دور
بیردم چال اوینا مجلسیمیز دم سیز اولماسین
سنسیز جهاندا هر گئجه بیر ایل گئچر منه
هئچ اهل عشق من کیمی همدم سیز اولماسین
یاد ائت شب وصالی بو هیجران کشیده نی
ائیله دعا شاعیرینی کی ، اکرم سیز اولماسین
شاد یاشایین
نظرات شما عزیزان:
موضوعات مرتبط:
برچسبها:
pes_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab pes_Arab prs_Arab ara_Arab